( 1 ) Nhar il- Ġimgħa , 24 ta' Lulju 2009 , l- Ghaqda Poeti Maltin tellgħet Serata ta' Kommemorazzjoni f' Gieh il- poeta Għawdxi Ġorġ Pisani . Proprju f' din is- sena jitfakkru żewġ anniversarji marbutin ma' Ġorġ Pisani : il- 100 sena minn twelidu u l- 10 snin minn mewtu . L- okkażjoni saret fuq il- Bastjun ta' San Ġwann , iċ- Cittadella , Għawdex , u dan taħt il- patroċinju tal- Onor. Sinjura Giovanna Debono , Ministru għal Għawdex . Kienu preżenti wkoll is- Sur Anton Tabone , ex - Speaker tal- Parlament , u n- nutar Paul . Fir- ritratt nidher qed naqra żewġ poeżiji tal- poeta Ġorġ Pisani . ( 2 ) Nhar il- Ġimgħa , 14 ta' Awwissu , tfakkar is- 67 anniversarju tal- Konvoj ta' Santa Marija . Il- post fejn seħħ dan kien id- Dwana l- Antika . Ghall- okkażjoni kienu mistiedna veterani tat- Tieni Gwerra Dinjija , dinjitarji u politiċi . Jiena qrajt diskors qasir dwar i - tifkira tal- Konvoj ta' Santa Marija . Il- messaġġ ewlieni kien li jeħtieġ li l- għalliema u l- anzjani jgħallmu lill- ġenerazzjonijiet iz- żgħar ikunu konxji tal- imgħoddi tagħhom ħalli jkollhom ġejjieni dejjem aħjar , nieqes minn gwerer u kunflitti . ( 3 ) Nhar il- Ġimgħa , 21 ta' Awwissu , fir- Razzett tal- Markiz fil- Mosta , l- Ghaqda Poeti Maltin tellgħet Lejla ta' Poezija oħra . Waqt is- serata inqraw għadd ta' poeżiji mill- membri tal- GhPM , parti kbira minnhom bit- Taljan . Jiena qrajt bijografija qasira tal- poetessa u intervistajtha dwar ir- raħal minn fejn ġejja , it- tematika u l- forom tal- poeżija tagħha u l- attivita' tagħha bħala għalliema u ġurnalista . Fi tmiem is- serata l- GhPM u Paola Mara De Maestri saħħu r- rabta ta' bejniethom billi taw rigali lil xulxin f' forma ta' kotba u rikordji oħra . Ghal rapporti bit- Taljan ara l- links :